ทรัมป์ชี้โควิดสหรัฐฯ เลวร้ายลง ก่อนจะดีขึ้น ย้ำปชช.ต้องสวมหน้ากาก
ทรัมป์เปลี่ยนท่าทีหวังเรียกคะแนนเสียงคืน ชี้ โควิด-19ในสหรัฐอเมริกา จะเลวร้ายลงอีก ก่อนจะดีขึ้น ย้ำประชาชนควรสวมหน้ากากอนามัย แม้จะไม่ชอบสถานการณ์ในสหรัฐอเมริกาตอนนี้มีหลายประเด็นที่น่าจับตามอง ไม่ว่าจะเป็นการระบาดของโควิด-19 ที่ทวีความรุนแรงเพิ่มขึ้นทุกวัน ขณะที่สถานการณ์ทางการเมืองเองก็อยู่ในวาระที่ทั่วโลกไม่อาจละสายตาได้วันนี้ (22 กรกฎาคม 2563) สื่อต่างประเทศ และบีบีซีรายงานว่า นายโดนัลด์ ทรัมป์ ประธานาธิบดีของสหรัฐอเมริกา ออกมายอมรับในการแถลงสรุปสถานการณ์โควิด-19 ที่ทำเนียบขาว ณ กรุงวอชิงตันดีซี เมื่อวันอังคาร (21 กรกฎาคม 2563) ที่ผ่านมาว่า สถานการณ์การระบาดของโรคโควิด-19 ในสหรัฐอเมริกา อาจ ตามที่เจ้าหน้าที่สาธารณสุขได้ออกมาเตือนก่อนหน้านี้นอกจากนี้ ประธานาธิบดีสหรัฐฯ ยังแนะนำให้ประชาชนสวมหน้ากากอนามัย เมื่อต้องออกไปในสถานที่ที่มีผู้คนแออัด และยังกำชับเรื่องเว้นระยะห่างทางสังคมวอนประชาชนชาวอเมริกาทุกคนให้งดการออกไปเที่ยวสถานบันเทิงอย่าง ผับ และบาร์ในช่วงนี้ พร้อมย้ำให้คำนึงเรื่องการรักษาความสะอาดอยู่เสมอ เพื่อช่วยลดและป้องกันการแพร่ระบาดของไวรัส ทั้งนี้ ทรัมป์ ยังบอกอีกว่าการให้ความร่วมมือโดยการสวมหน้ากากอนามัยนั้น เป็นการแสดงถึงความรักชาติอย่างหนึ่งด้วยไม่ว่าพวกคุณจะชอบสวมหน้ากากหรือไม่ มันส่งผลกระทบ และพวกเราจำเป็นต้องทำทุกสิ่งที่เราสามารถทำได้ ทรัมป์ ประธานาธิบดีสหรัฐฯ กล่าวขณะเดียวกัน เขายังยืนในตอนท้ายอย่างหนักแน่นว่า ทีมเจ้าหน้าที่ฝ่ายบริหารกำลังเร่งมืออย่างสุดความสามารถ เพื่อการพัฒนาวัคซีนและหาหนทางการรักษาไวรัสมรณะชนิดนี้ให้ได้โดยเร็ววันอย่างไรก็ตาม ท่าทีของประธานาธิบดีสหรัฐอเมริกาที่เปลี่ยนจากก่อนหน้านี้จากหน้ามือเป็นหลังมือ ทำให้หลายฝ่ายมองว่า อาจเป็นเพราะทรัมป์กำลังเผชิญแรงกดดันอย่างหนักจากจำนวนผู้ติดเชื้อโควิด-19 ในสหรัฐฯ ที่ยังพุ่งสูงอย่างต่อเนื่อง ควบคู่ไปกับการเลือกตั้งประธานาธิบดีสมัยใหม่ของสหรัฐฯ ที่กำลังใกล้เข้ามาทุกทีโดยโพลล่าสุดจากสำนักข่าวซีเอ็นเอ็นชี้ว่า ล่าสุด คะแนนเสียงสนับสนุนจากประชาชนที่มีสิทธิ์ลงคะแนนเสียงเลือกตั้งของ นายโจ ไบเดน อดีตรองประธานาธิบดีและคู่แข่งจากพรรคเดโมแครต ในการชิงตำแหน่งเก้าอี้ผู้นำทำเนียบขาวครั้งนี้มีนำหน้าทรัมป์ไปแล้วถึง 12 จุด ซึ่งอาจพูดได้ว่าสถานการณ์การระบาดของโรคโควิด-19 ขณะนี้ ถือเป็นความท้าทายสำคัญของผู้ชิงตำแหน่งประธานาธิบดีคนต่อไป เพราะเป็นประเด็นสำคัญที่สุดที่ชาวอเมริกันให้ความสนใจมากที่สุดในขณะนี้แหล่งที่มาhttps://www.aljazeera.com/news/2020/07/trump-urges-americans-wear-masks-curb-coronavirus-live-200721233328914.htmlhttps://www.bbc.com/news/world-us-canada-53494766https://edition.cnn.com/2020/07/20/politics/poll-of-polls-july-trump-biden-coronavirus/index.htmlเปรียบเทียบราคาทุกร้าน >>> คลิกที่นี่
ทรัมป์เปลี่ยนท่าทีหวังเรียกคะแนนเสียงคืน ชี้ โควิด-19ในสหรัฐอเมริกา จะเลวร้ายลงอีก ก่อนจะดีขึ้น ย้ำประชาชนควรสวมหน้ากากอนามัย แม้จะไม่ชอบ 
โควิด-19,ทรัมป์,โควิดสหรัฐ,เลือกตั้งสหรัฐ,ข่าวต่างประเทศ,ไฮไลต์ข่าวต่างประเทศ